Paradise Papers

Paradise Papers adalah satu sebanyak 13.4 juta dokumen rahsia elektronik yang berhubung kait dengan pelaburan lepas pantai  yang didedahkan kepada sebuah suratkhabar Jerman dan disiarkan pada 5 November 2017 ke domain awam. Dokumen-dokumen ini berasal daripada firma guaman lepas pantai  bernama Appleby, penyedia perkhidmatan korporat Estera dan Asiaciti Trust, dan pendaftar perniagaan dalam 19 buah penguasaan cukai. Ia mengandungi nama-nama seramai lebih daripada 120,000 individu dan syarikat.

Antara yang mempunyai hubungan kewangan adalah Ratu Elizabeth II, Presiden Colombia, Juan Manuel Santos, dan Setiausaha Perdagangan A.S, Wilbur Ross. Berdasarkan pada Boston Consulting Group, jumlah wang yang terlibat sekitar $10 trilion.

Latar belakang 
Dokumen-dokumen ini diterima oleh surat khabar Jerman Süddeutsche Zeitung yang pernah menerima Panama Papers pada tahun 2016. Süddeutsche Zeitung menghubungi International Consortium of Investigative Journalists (ICIJ) beserta 100 rakan medianya untuk membantu menyelidiki isi dokumen. Paradise Papers dibocorkan tanggal 5 November 2017. Pada akhir Oktober 2017, Appleby mengaku kepada ICIJ bahawa syarikatya mengalami "insiden keamanan data" pada tahun sebelumnya. Dokumen-dokumen tersebut dibocorkan pada 5 November 2017.

Dokumen-dokumen tersebut mencakup catatan yang bocor dari badan undang-undang lepas pantai Appleby. Perusahaan kemudian mengeluarkan pernyataan bahawa "tidak ada bukti pelanggaran hukum".

Syarikat yang terlibat 
Antara syarikat terdaftar yang diamati memiliki syarikat lepas pantai menurut dokumen ini adalah:

 Facebook
 Apple
 Microsoft
 eBay
 Glencore
 Uber
 Nike
 Walmart
 Allianz
 Siemens
 McDonald's
 Yahoo

Menurut The Express Tribune, Apple, Nike, dan Facebook menghindari cukai berbilion-bilion dolar melalui syarikat lepas pantai diusahakan.

Tokoh

Eropah 
[1]

Ireland 
Musisi Ireland Bono disebutkan dalam dokumen ini.

Lithuania 
Antanas Guoga, Anggota Parlimen Eropah, disebutkan dalam dokumen ini.

Montenegro 
Ana Kolarevic, saudari mantan Perdana Menteri dan Presiden Montenegro Milo Đukanović (berkuasa tahun 1991 sampai 2016), disebutkan dalam Paradise Papers.

Sepanyol 
Di Sepanyol, ahli politik pertama yang disebutkan adalah mantan Datuk Bandar Barcelona dan anggota dewan saat ini, Xavier Trias, seniman José María Cano, dan bilionawan Daniel Maté.

Britania Raya 
Beberapa dokumen mengungkap bahawa Ratu Elizabeth II memiliki pelaburan di dua pusat kewangan lepas pantai, Kepulauan Cayman dan Bermuda (sama-sama wilayah Britania), melalui Perbandaran Lancaster, termasuk First Quench Retailing dan BrightHouse. Perutubuhan republikanis Republic, menuntut ketelusan yang lebih besar mengenai kewangan kerajaan. Menurut mereka, "kekayaan peribadi dan pelaburan Ratu bererti baginda punya kepentingan langsung terhadap kebijakan percukaian kerajaann. Kita tidak akan tahu apakah kerajaan dipengaruhi untuk melindungi pelaburan tersebut."

Amerika Utara

Kanada 

Tiga mantan Perdana Menteri Kanada disebutkan dalam Paradise Papers: Jean Chrétien, Paul Martin, dan Brian Mulroney. Menurut dokumen tersebut, Stephen Bronfman, penasihat dan sahabat Perdana Menteri Kanada Justin Trudeau, bekerja sama dengan mantan Senator dari Partai Liberal Leo Kolber; anak Kolber memindahkan jutaan dolar ke dana lindung Kepulauan Cayman. Menurut para penyelidik yang menelaah sebanyak 3,000 fail tentang kegiatan dana lindung tersebut, tindakan tersebut menghindari pajak di Kanada, Amerika Syarikat dan Israel.

Amerika Syarikat 

Menurut dokumen-dokumen tersebut, Setiausaha Perdagangan Amerika Syarikat Wilbur Ross memegang saham di syarikat-syarikat yang melakukan perdagangan dengan oligark Rusia Leonid Mikhelson dan Gennady Timchenko yang masuk sanksi A.S. serta menantu Presiden Rusia Vladimir Putin, Kirill Shamalov. Staf pemerintahan Trump lain yang tercantum di dokumen ini adalah Menteri Luar Negeri Amerika Syarikat Rex Tillerson (beliau mengoperasikan bahagian ExxonMobil Yaman yang berhubung kait dengan Appleby) dan Gary D. Cohn, pengarah Dewan Ekonomi Nasional Amerika Syarikat. Belasan anggota kabinet, pendana utama, dan penasihat Trump disebutkan dalam dokumen ini dan memiliki hubungan dengan rekening lepas pantai, termasuk Robert Mercer dan Sheldon Adelson.

Dokumen-dokumen ini juga mengungkap bahawa organisasi pemerintah Rusia yang memiliki ikatan dengan Putin melakukan penanaman modal besar di Facebook dan Twitter lewat pengusaha Rusia-Amerika Yuri Milner, rakan niaga Jared Kushner, menantu President Donald Trump.

Penyanyi Amerika Syarikat Madonna, pendiri Microsoft Paul Allen, dan mantan komandan tertinggi NATO di Eropah Jeneral Wesley Clark juga disebutkan di dokumen ini.

Amerika Selatan

Argentina 
Menteri Kewangan Argentina Luis Caputo diketahui mengelola dua dana kekayaan lepas pantai.

Alto Global Fund yang berpusat di Kepulauan Cayman maupun Noctua Partners LLC yang berpusat di Miami tidak disebutkan di pernyataan kewangan Caputo sebagaimana yang diwajibkan oleh perundangan Argentina untuk semua penjawat awam lantikan dan calonan.

Caputo adalah sepupu taikun industrialis industri binaan Argentina, Nicolás Caputo, sahabat Presiden Argentina Mauricio Macri. Ia memberitahu tim ICIJ Argentina bahawa "dana pelaburan tersebut untuk teman-teman dan keluarganya."

Dana yang dibuka tahun 2009 dengan aset lebih dari $100 juta ini dikelola oleh Caputo sampai Disember 2015 ketika ia diangkat menjadi Menteri Kewangan oleh Macri.

Kolombia 

Presiden Kolombia (2010-2018) dan pemenang Hadiah Nobel Perdamaian 2016 Juan Manuel Santos disebutkan dalam dokumen ini.

Afrika

Liberia 

Presiden Liberia Ellen Johnson Sirleaf tercantum dalam dokumen ini sebagai pengarah syarikat asal Bermuda, Songhai Financial Holdings Ltd., anak syarikat kewangan Databank, Databank Brokerage Ltd., pada April 2001 sampai September 2012. Menteri Kewangan dan Perencanaan Ekonomi Ghana Ken Ofori-Atta, adalah pendiri Databank. Ia dan Johnson Sirleaf menjabat sebagai pengarah Songhai Financial Holdings.

Nigeria 
Presiden Senat Nigeria Bukola Saraki tercantum dalam dokumen ini sebagai pengarah dan pemegang saham Tenia Ltd., syarikat yang didirikan di Kepulauan Cayman pada April 2001.

Asia

India 
Menteri Penerbangan Awam Jayant Sinha, anggota Rajya Sabha Ravindra Kishore Sinha, dan aktor Bollywood Amitabh Bachchan serta pemimpin politik di Andhra Pradesh Y. S. Jaganmohan Reddy disebutkan dalam dokumen ini. Perusahaan yang tercantum meliputi Apollo Tyres, Emaar MGF, GMR Group, Havells, Hindujas, Jindal Steel, dan Videocon.

Indonesia 
Dua anak mantan Presiden Suharto, Tommy dan Mamiek, beserta ketua parti pembangkang Prabowo Subianto (mantan menantu Suharto) dilibatkan menurut butiran dokumen ini. dan Kepala Badan Koordinasi Penanaman Modal Thomas Trikasih Lembong dan wirausahawan Sandiaga Uno juga tercantum.

Jepun 
Mantan Perdana Menteri Jepun Yukio Hatoyama disebutkan dalam dokumen ini.

Kazakhstan 
Mantan Menteri Minyak dan Gas Sauat Mynbayev terdaftar sebagai pemegang saham pertama Meridian Capital Ltd.

Malaysia 
Ketua HSBC Amanah, Great Eastern Takaful dan GHL Systems Datuk Kamaruddin bin Taib disebutkan dalam dokumen ini.

Pakistan 

Mantan Perdana Menteri Pakistan Shaukat Aziz tercantum dalam dokumen ini. Ia disebut sebagai pendiri dana lindung bernama Antarctic Trust yang berpejabat  di Delaware. Peniaga Salman Ghani disebutkan menyimpan kekayaan di syurga pajak dan syarikat lepas pantai rahsia.

Timur Tengah

Jordan 
Ratu Noor disebutkan dalam dokumen ini sebagai pemilik dua dana lindung yang terdaftar di Jersey. Salah satunya, Valentine 1997 Trust, bernilai lebih dari $40 juta pada tahun 2015 dan pendapatannya ditransfer kepada Ratu. Dana lindung ini juga memiliki hartanah di England selatan dekat Buckhurst Park, Sussex. Dana lindung lainnya, Brown Discretionary Settlement, adalah pemilik syarikat induk pelaburan Jersey dengan total aset $18,7 juta per tahun 2015.

Syria 
Rami Makhlouf, orang terkaya di Syria, disebutkan dalam dokumen ini.

Turki 
Anak-anak Perdana Menteri Turki Binali Yıldırım disebutkan dalam dokumen ini.

Lihat pula 

Lingkaran ajaib lepas pantai 
 Ketidaksamarataan ekonomi
Panama Papers
Reginald Appleby
Percukaian di Bermuda

Rujukan

Pautan luar 

 Paradise Papers Portal of International Consortium of Investigative Journalists (United States)
 Paradise Papers Portal of Süddeutsche Zeitung (Germany)
 Paradise Papers Portal of BBC (United Kingdom)
 Paradise Papers Portal of The Guardian (United Kingdom)
 Paradise Papers Portal of The Australian Financial Review (Australia)
 Paradise Papers Portal of Le Monde (France)
 Paradise Papers Portal of Aftenposten (Norway)
 Paradise Papers Portal  of El Confidencial (Spain)
 Paradise Papers Portal of Sveriges Television (Sweden)
 Paradise Papers Portal of the OCCRP

 
Skandal 2017
Jenayah perbankan
Rasuah
Serangan siber
Kebocoran data
Skandal kewangan
Pengubahan wang haram
Kewangan lepas pantai 
Süddeutsche Zeitung